**XX talviolympialaisissa** Torinossa järjestettiin **pikaluistelussa** 12 kilpailutapahtumaa. Uutena lajina mukana oli ratapyöräilystä tuttu joukkuetakaa-ajo. Kilpailut käytiin Oval Lingottossa.

Suomalaissijoituksista, katso Suomi 2006 talviolympialaisissa.

Miehet
------

### 5 000 m

11. helmikuuta


| Sija | Maa | Kilpailija | Aika |
| --- | --- | --- | --- |
| 1 | Yhdysvallat | Chad Hedrick | 6.14,68 |
| 2 | Alankomaat | Sven Kramer | 6.16,40 |
| 3 | Italia | Enrico Fabris | 6.18,25 |

Amerikkalainen entinen rullaluistelija Hedrick aloitti viiden kultamitalin metsästysyrityksensä selkeällä voitolla 5 000 metriltä kisojen avauspäivänä. Kisojen äänekkäille alankomaalaiskannattajille tyydytystä antoi maailmanennätystä hallussaan pitävä Sven Kramer hopeasijallaan ja isäntämaakin sai osansa, kun Enrico Fabris avasi Italian mitalitilin pronssillaan. Ennakkosuosikkeihin lukeutunut Carl Verheijen jäi neljänneksi ajalla 6.18,84.
  

  

### 500 m

13. helmikuuta


| Sija | Maa | Kilpailija | Ajat | Yhteisaika |
| --- | --- | --- | --- | --- |
| 1 | Yhdysvallat | Joey Cheek | 1. 34,822. 34,94 | 1.09,76 |
| 2 | Venäjä | Dmitri Dorofejev | 1. 35,242. 35,17 | 1.10,41 |
| 3 | Korean tasavalta | Kang-Seok Lee | 1. 35,342. 35,09 | 1.10,43 |

Voittaja ratkaistiin kahden luistelun yhteisajan perusteella. Ensimmäistä kertaa olympiakisoissa kumpikin lähtö luisteltiin saman päivän aikana. Ennakkosuosikki, sprintterien hallitseva maailmanmestari Joey Cheek, ei pettänyt häneen kohdistettuja odotuksia. Kultamitali irtosi 65 sadaosan erolla hopealle sijoittuneeseen Venäjän Dorofejeviin.

  

  

### Joukkuetakaa-ajo

16. helmikuuta


| Sija | Maa | Joukkue | Aika |
| --- | --- | --- | --- |
| 1 | Italia | Stefano DonagrandiEnrico FabrisMatteo AnesiIppolito Sanfratello | 3.44,46 |
| 2 | Kanada | Jason ParkerSteven ElmArne DankersDenny MorrisonJustin Warsylewicz | 3.47,28 |
| 3 | Alankomaat | Rintje RitsmaCarl VerheijenErben WennemarsMark TuitertSven Kramer | 3.44,53 |

Italia oli joukkuetakaa-ajon suuryllättäjä. Se kukisti matkalla finaaliin ennakkosuosikin asemassa olleiden Yhdysvaltojen ja välierässä kaatuneen Alankomaiden joukkueen, ja voitti vielä finaalissa Kanadan joukkueen. B-finaalissa Alankomaat kukisti Norjan ja sai pronssia. 
  

  

### 1 000 m

18. helmikuuta


| Sija | Maa | Kilpailija | Aika |
| --- | --- | --- | --- |
| 1 | Yhdysvallat | Shani Davis | 1.08,89 |
| 2 | Yhdysvallat | Joey Cheek | 1.09,16 |
| 3 | Alankomaat | Erben Wennemars | 1.09,32 |

Matkan maailmanennätysmies Davis lunasti odotuksensa voittaen päämatkallaan olympiakultaa joukkuetoverinsa, sprinttimaailmanmestari Cheekin 0,27 sekunnin erolla. Voittonsa myötä Davisista tuli talviolympialaiste historian ensimmäinen henkilökohtaisen kilpailun voittanut tummaihoinen ihminen.
  

  

### 1 500 m

21. helmikuuta


| Sija | Maa | Kilpailija | Aika |
| --- | --- | --- | --- |
| 1 | Italia | Enrico Fabris | 1.45,97 |
| 2 | Yhdysvallat | Shani Davis | 1.46,14 |
| 3 | Yhdysvallat | Chad Hedrick | 1.46,22 |

Kotiyleisön riemuksi Italian Fabris otti jo kisojen kolmannen mitalinsa, toisen kultaisen. Fabris aloitti luistelunsa melko rauhallisesti säästäen voimat loppukierrokselle, mikä kannatti. Hänen jälkeensä luistelija toisensa perään oli väliajoissa edellä, mutta kangistui viimeisellä kierroksella. Näin kävi myös himmeämmät mitalit napanneille ennakkosuosikeille Davisille ja Hedrickille. 

  

  

### 10 000 m

24. helmikuuta


| Sija | Maa | Kilpailija | Aika |
| --- | --- | --- | --- |
| 1 | Alankomaat | Bob de Jong | 13.01,57 |
| 2 | Yhdysvallat | Chad Hedrick | 13.05,40 |
| 3 | Alankomaat | Carl Verheijen | 13.08,80 |

Naiset
------

### 3 000 m

12. helmikuuta


| Sija | Maa | Kilpailija | Aika |
| --- | --- | --- | --- |
| 1 | Alankomaat | Ireen Wüst | 4.02,43 |
| 2 | Alankomaat | Renate Groenewold | 4.03,48 |
| 3 | Kanada | Cindy Klassen | 4.04,37 |

*Oval Lingotto* -hallissa omiaan intohimoisesti kannustaneet alankomaalaiset saivat rahoilleen vastinetta kaksoisvoiton muodossa. 19-vuotias Wüst voitti kilpailun omalla ennätysajallaan ja jätti taakseen kokeenemman maannaisensa Groenewoldin sekä maailmanennätystä hallussaan pitävän Klassenin, joka viimeisenä piti Wüstin jännitystä yllä loppuun saakka pitämällä hyvää vauhtia omassa luistelussaan kuitenkin lopussa hyytyen. 

  

  

### 500 m

14. helmikuuta


| Sija | Maa | Kilpailija | Ajat | Yhteisaika |
| --- | --- | --- | --- | --- |
| 1 | Venäjä | Svetlana Žurova | 1. 38,232. 38,34 | 1.16,57 |
| 2 | Kiinan kansantasavalta | Manli Wang | 1. 38,312. 38,47 | 1.16,78 |
| 3 | Kiinan kansantasavalta | Hui Ren | 1. 38,602. 38,27 | 1.16,87 |

Neljänsissä olympialaisissaan 34-vuotias Žurova saavutti ensimmäisen olympiamitalinsa komealla tavalla. Lopulta eroa kiinalaiseen Manli Wangiin jäi 21 sadasosaa. Ennakkosuosikkeihin lukeutunut Alankomaiden Marianne Timmer hylättiin kyseenalaisesti tuomitun vilppilähdön takia. 

  

  

  

### Joukkuetakaa-ajo

16. helmikuuta


| Sija | Maa | Joukkue | Aika |
| --- | --- | --- | --- |
| 1 | Saksa | Daniela Anschütz ThomsAnni FriesingerLucille OpitzClaudia PechsteinSabine Völker | 3.01,25 |
| 2 | Kanada | Kristina GrovesClara HughesCindy KlassenChristine NesbittShannon Rempel | 3.02,91 |
| 3 | Venäjä | Jekaterina AbramovaVarvara BaryševaGalina LihatšovaJekaterina LobyševaSvetlana Vysokova | - |

Kanada pudotti välierissä Japanin 3,82 sekunnilla ja Venäjä voitti B-finaalissa pronssin ajettuaan Japanin kiinni. Saksan joukkue teki tasaista työtä koko ajan ja voitti loppukilpailussa Kanadan 1,6 sekunnilla.

  

  

### 1 000 m

19. helmikuuta


| Sija | Maa | Kilpailija | Aika |
| --- | --- | --- | --- |
| 1 | Alankomaat | Marianne Timmer | 1.16,05 |
| 2 | Kanada | Cindy Klassen | 1.16,09 |
| 3 | Saksa | Anni Friesinger | 1.16,11 |

Kilpailun 11. parissa luistellut Timmer, joka 500 metrillä hylättiin väärin tuomitun varaslähdön takia, sai balsamia haavoilleen olympiakullan myötä. Kilpailu oli tasainen ja kaikki mitalistit mahtuivat kuuden sekunnin sadasosan sisään. Eräs ennakkosuosikeista, Venäjän Svetlana Žurova, jäi seitsemänneksi.
  

  

### 1 500 m

22. helmikuuta


| Sija | Maa | Kilpailija | Aika |
| --- | --- | --- | --- |
| 1 | Kanada | Cindy Klassen | 1.55,27 |
| 2 | Kanada | Kristina Groves | 1.56,74 |
| 3 | Alankomaat | Ireen Wüst | 1.56,90 |

  

  

### 5 000 m

25. helmikuuta


| Sija | Maa | Kilpailija | Aika |
| --- | --- | --- | --- |
| 1 | Kanada | Clara Hughes | 6.59,07 |
| 2 | Saksa | Claudia Pechstein | 7.00,08 |
| 3 | Kanada | Cindy Klassen | 7.00,57 |

  

  


|  |
| --- |
| **XX talviolympialaisten kilpailutapahtumat** |
| Alppihiihto |
Ampumahiihto |
Curling |
Freestylehiihto |
Jääkiekko |
Kaukalopikaluistelu |
Lumilautailu |
Ohjaskelkkailu |
Pikaluistelu |
Pohjoismaiset hiihtolajit |
Rattikelkkailu |
Skeleton |
Taitoluistelu |

PikaluisteluPikaluistelu olympialaisissa
1924 |
1928 |
1932 |
1936 |
1948 |
1952 |
1956 |
1960 |
1964 |
1968 |
1972 |
1976 |
1980 |
1984 |
1988 |
1992 |
1994 |
1998 |
2002 |
2006 |
2010 |
2014 |
2018 |
2022